b"\n_START_ARTICLE_\nFilament intermedi\n_START_PARAGRAPH_\nEls filaments intermedis s\xc3\xb3n components del citoesquelet cel\xc2\xb7lular animal. Estan formats per agrupacions de prote\xc3\xafnes fibroses. El seu nom prov\xc3\xa9 del seu di\xc3\xa0metre, de 10 nm, menor que el dels microt\xc3\xbabuls, de 24 nm, per\xc3\xb2 major que el dels microfilaments, de 7 nm. S\xc3\xb3n \xc3\xbanics en les c\xc3\xa8l\xc2\xb7lules animals, i no existeixen ni a les plantes ni als fongs.\n_START_SECTION_\nFunci\xc3\xb3\n_START_PARAGRAPH_\nLa funci\xc3\xb3 principal \xc3\xa9s donar-li rigidesa a la c\xc3\xa8l\xc2\xb7lula. La funci\xc3\xb3 dep\xc3\xa8n de la composici\xc3\xb3 i la localitzaci\xc3\xb3 dels filaments. Les l\xc3\xa0mines nuclears, a m\xc3\xa9s de donar-li rigidesa al nucli, participen en la regulaci\xc3\xb3 de la transcripci\xc3\xb3. Les queratines, participen en algunes unions cel\xc2\xb7lulars (desmosomes)._NEWLINE_Irregularitats en l'expressi\xc3\xb3 gen\xc3\xa8tica de les prote\xc3\xafnes dels filaments intermedis causen fragilitat i distr\xc3\xb2fies cel\xc2\xb7lulars (com \xc3\xa9s el cas de certes cardiomiopaties).\n_START_SECTION_\nEstabilitat\n_START_PARAGRAPH_\nEls filaments intermedis, a difer\xc3\xa8ncia de l'actina F o els microt\xc3\xbabuls, s\xc3\xb3n molt estables. Per a la seva din\xc3\xa0mica cal la fosforilaci\xc3\xb3 i defosforilaci\xc3\xb3 dels seus components per mitj\xc3\xa0 de quinases i fosfatases, respectivament."